《题尤使君郡圃十二诗·君子堂》
宋代·李庚

文简为州时，不求赫赫誉。
温恭君子儒，岂弟民父母。
黄堂能几年，清风霭千古。
愿公踵前修，特此相明主。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。